CELEX: 32015R0937
Language: sl
Date: 2015-06-09 00:00:00
Title: Uredba (EU) 2015/937 Evropskega parlamenta in Sveta z dne 9. junija 2015 o razveljavitvi Uredbe Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav

25.6.2015   
            
            
               SL
            
            
               Uradni list Evropske unije
            
            
               L 160/55
            
         UREDBA (EU) 2015/937 EVROPSKEGA PARLAMENTA IN SVETA
   z dne 9. junija 2015
   o razveljavitvi Uredbe Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 207(2) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:
   
               (1)
            
            
               Uredba Sveta (EGS) št. 3030/93 (2) je začela veljati 9. novembra 1993 in se je uporabljala od 1. januarja 1993.
            
         
               (2)
            
            
               Ruska federacija je 22. avgusta 2012 pristopila k Svetovni trgovinski organizaciji. Zato je ostala Republika Srbija zadnja država, s katero je imela Evropska unija dvostranski sporazum o trgovini s tekstilnimi izdelki.
            
         
               (3)
            
            
               Stabilizacijsko-pridružitveni sporazum med Evropskima skupnostma in njunimi državami članicami na eni strani ter Republiko Srbijo na drugi strani (3) je bil podpisan 29. aprila 2008. Veljati je začel 1. septembra 2013.
            
         
               (4)
            
            
               Začasni sporazum o trgovini in trgovinskih zadevah med Evropsko skupnostjo na eni strani in Republiko Srbijo na drugi strani (4) je začel veljati 1. februarja 2010. Od takrat se Uredba (EGS) št. 3030/93 ne uporablja več za uvoze iz Srbije.
            
         
               (5)
            
            
               Naslov I Uredbe Sveta (ES) št. 427/2003 (5) je prenehal veljati 11. decembra 2013. Zato je prenehala veljati možnost za uvedbo zaščitnih ukrepov s tem mehanizmom.
            
         
               (6)
            
            
               Zaradi pravne varnosti bi bilo treba Uredbo (EGS) št. 3030/93 razveljaviti –
            
         SPREJELA NASLEDNJO UREDBO:
   Člen 1
   Uredba (EGS) št. 3030/93 se razveljavi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 9. junija 2015
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednica
         
         Z. KALNIŅA-LUKAŠEVICA
      
   
   
      (1)  Stališče Evropskega parlamenta z dne 29. aprila 2015 (še ni objavljeno v Uradnem listu) in odločitev Sveta z dne 28. maja 2015.
   
      (2)  Uredba Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (UL L 275, 8.11.1993, str. 1).
   
      (3)  UL L 278, 18.10.2013, str. 16.
   
      (4)  UL L 28, 30.1.2010, str. 2.
   
      (5)  Uredba Sveta (ES) št. 427/2003 z dne 3. marca 2003 o posebnem prehodnem zaščitnem mehanizmu za določene izdelke pri uvozu s poreklom iz Ljudske republike Kitajske in spremembah Uredbe (ES) št. 519/94 o skupnih pravilih za uvoz iz nekaterih tretjih držav (UL L 65, 8.3.2003, str. 1).